b'\n_START_ARTICLE_\nKeh\xc3\xa4 (geometria)\n_START_PARAGRAPH_\nKeh\xc3\xa4 on geometriassa ympyr\xc3\xa4n reunaviiva eli piiri, joka sulkee ympyr\xc3\xa4kiekon sis\xc3\xa4\xc3\xa4ns\xc3\xa4. Keh\xc3\xa4n pisteet saadaan piirt\xc3\xa4m\xc3\xa4ll\xc3\xa4 harpin kiinte\xc3\xa4ll\xc3\xa4 s\xc3\xa4teell\xc3\xa4 rengas annetun ympyr\xc3\xa4n keskipisteen ymp\xc3\xa4ri. Tasogeometrian m\xc3\xa4\xc3\xa4ritelm\xc3\xa4 onkin, ett\xc3\xa4 keh\xc3\xa4 koostuu pisteist\xc3\xa4, joiden et\xc3\xa4isyys annetusta pisteest\xc3\xa4 on kaikilla sama._NEWLINE_Ympyr\xc3\xa4n suomalainen termi on kaksijakoinen: toisaalta se tarkoittaa ympyr\xc3\xa4\xc3\xa4 py\xc3\xb6re\xc3\xa4n\xc3\xa4 kiekkona ja toisaalta keh\xc3\xa4n\xc3\xa4. Ympyr\xc3\xa4kiekolla on keskipiste ja keh\xc3\xa4 kiekon osina. Analyyttisess\xc3\xa4 geometriassa ympyr\xc3\xa4n yht\xc3\xa4l\xc3\xb6 viittaa ainoastaan keh\xc3\xa4\xc3\xa4n, ja ympyr\xc3\xa4kiekkoon viitataan erikseen ja harvemmin. Kumpaa tapausta tarkoitetaan selvi\xc3\xa4\xc3\xa4 asiayhteydest\xc3\xa4.\n_START_SECTION_\nPii\n_START_PARAGRAPH_\nYmpyr\xc3\xa4n keh\xc3\xa4n pituutta on osattu laskea varsin kauan. Oleellista oli verrata keh\xc3\xa4n ymp\xc3\xa4rysmittaa sen halkaisijaan, jolloin osam\xc3\xa4\xc3\xa4r\xc3\xa4st\xc3\xa4 saadaan suhdeluku . Piist\xc3\xa4 on ollut historian kuluessa k\xc3\xa4yt\xc3\xb6ss\xc3\xa4 erilaisia likiarvoja, joilla ympyr\xc3\xa4n keh\xc3\xa4\xc3\xa4n ja pinta-alaan liittyv\xc3\xa4t laskelmat on suoritettu. Yleens\xc3\xa4 riitt\xc3\xa4\xc3\xa4 likiarvo .\n_START_SECTION_\nEri ulottuvuudet\n_START_PARAGRAPH_\nYmpyr\xc3\xa4n keh\xc3\xa4 on kaksiulotteiseen avaruuteen piirretty kuvio. Yksiulotteinen vastine keh\xc3\xa4lle olisi lukusuoralla oleva pistejoukko, jonka et\xc3\xa4isyys annetusta pisteest\xc3\xa4 on vakio. Lukusuoralla vain kaksi pistett\xc3\xa4 toteuttaa t\xc3\xa4m\xc3\xa4n ehdon. Kolmiulotteisessa avaruudessa eli tilassa keh\xc3\xa4n vastine on tyhj\xc3\xa4 pallokuori, koska kuoren pisteet sijaitsevat yht\xc3\xa4 kaukana pallon keskipisteest\xc3\xa4.\n_START_SECTION_\nEtymologia\n_START_PARAGRAPH_\nKeh\xc3\xa4 esiintyy suomen l\xc3\xa4hi- ja et\xc3\xa4sukulaiskieliss\xc3\xa4 ulkoasultaan melko samantapaisena, vaikka et\xc3\xa4sukulaiskieliss\xc3\xa4 sanan vanhahtava muoto (alkuper\xc3\xa4inen *ke\xc4\x8d\xc3\xa4) on dominoi voimakkaammin. Sukulaiskieliss\xc3\xa4 vastaava sana merkitsee keh\xc3\xa4n lis\xc3\xa4ksi my\xc3\xb6s auringon keh\xc3\xa4, p\xc3\xa4iv\xc3\xa4, rengas, vanne ja merran vanne. Joka tapauksessa sanan ensimm\xc3\xa4inen esiintyminen kirjoitetussa suomenkielisen\xc3\xa4 on Agricolan tekstiss\xc3\xa4.'